סרז'יו אוליביירה

סרז'יו מיגל רלבאס דה אוליביירה (בפורטוגזית: Sérgio Miguel Relvas de Oliveira; נולד ב-2 ביוני 1992 בפאסוס די ברנדאו שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת גלאטסראיי ובנבחרת פורטוגל. אוליביירה נולד בפאסוס די ברנדאו שבפורטוגל. הוא החל לשחק במחלקת הנוער של הקבוצה המקומית, ובגיל 10 עבר למחלקת הנוער של פורטו. בעונת 2007/2008 הושאל למחלקת הנוער של פדרואנסה. ב-17 באוקטובר 2009 ערך את הופעת הבכורה שלו בקבוצה הבוגרת של פורטו, בניצחון 0–4 על סרטננסה במסגרת הגביע הפורטוגלי בו גם בישל שער להאלק, והפך לשחקן הצעיר ביותר שמשחק במדי הקבוצה הבוגרת, כשהוא בן 17 שנים, 4 חודשים ו-15 ימים. בחודש נובמבר 2015 חתם על החוזה המקצועני הראשון שלו, חוזה עד לחודש יוני 2012 עם סעיף שחרור של 30 מיליון אירו. לקראת עונת 2010/2011 הושאל אוליביירה לביירה מאר, גם היא מליגת העל הפורטוגלית. ב-23 באוקטובר 2010 ערך את הופעת הבכורה שלו במועדון ובליגת העל הפורטוגלית, כשנכנס כמחליף בדקה ה-89 בתיקו 1-1 נגד פאסוס די פריירה במסגרת המחזור השמיני. הוא ערך 6 הופעות בלבד במועדון. במחצית הראשונה של עונת 2011/2012 הושאל אוליביירה למכלן מליגת העל הבלגית. ב-24 בספטמבר 2011 ערך את הופעת הבכורה שלו במועדון, כששיחק 64 דקות בהפסד 0–2 ללוקרן במסגרת המחזור השמיני בליגה. ב-25 בנובמבר 2011 הבקיע את שער הבכורה שלו במועדון ובקבוצה בוגרת, שער בדקה ה-78 בהפסד 2–3 לסטנדרד לייז' במסגרת המחזור ה-15 בליגה. בחצי העונה בה שיחק במכלן ערך אוליביירה 6 הופעות, בכולן הקבוצה לא ניצחה, והבקיע שער אחד. במחצית השנייה של עונת 2011/2012 הושאל אוליביירה לפנאפייל מהליגה הפורטוגלית השנייה. ב-29 בינואר 2012 ערך את הופעת הבכורה שלו במועדון, כשנכנס כמחליף בדקה ה-78 בהפסד 0–2 לבלננסש במסגרת המחזור ה-17 בליגה. ב-12 בפברואר 2012, בהופעתו השנייה, הבקיע את שער הבכורה שלו במועדון, שער בדקה ה-72 בניצחון 1–3 על אוניאו דה מדיירה במסגרת המחזור ה-18 בליגה. בחצי העונה בה שיחק בפנאפייל ערך אוליביירה 12 הופעות, בהן הבקיע שני שערים. בעונת 2012/2013 שיחק אוליביירה בפורטו ב', קבוצת המילואים של פורטו, המשחקת גם היא בליגה הפורטוגלית השנייה. ב-12 באוגוסט 2012 ערך את הופעת הבכורה שלו בקבוצה, כששיחק 65 דקות בתיקו 2-2 נגד טונדלה במסגרת המחזור הראשון בליגה. ב-30 בספטמבר 2012, הבקיע את שער הבכורה שלו בקבוצה, שער בדקה ה-76 בניצחון 1-1 נגד פנאפייל במסגרת המחזור השמיני בליגה. אוליביירה ערך 36 הופעות בפורטו ב' והבקיע 6 שערים. לקראת עונת 2013/2014 הושאל אוליביירה לפאסוס די פריירה מליגת העל הפורטוגלית לשתי עונות. ב-16 באוגוסט 2013 ערך את הופעת הבכורה שלו במועדון, כשהוחלף בתוספת הזמן של המחצית הראשונה בהפסד 0–2 לספורטינג בראגה במסגרת המחזור הראשון בליגה. ב-28 באוקטובר, הבקיע את שער הבכורה שלו במועדון, שער בדקה ה-9 בהפסד 1–3 לויטוריה דה גימארייש במסגרת המחזור השמיני בליגה. בשתי העונות בהן הושאל לפאסוס די פריירה ערך אוליביירה 56 הופעות, ובכל אחת מהעונות הבקיע שני שערים. בעונת 2015/2016 חזר אוליביירה לפורטו. ב-17 בינואר 2016 ערך את הופעת הבכורה שלו במועדון במסגרת הליגה, כשנכנס כמחליף בדקה ה-86 בהפסד 0–1 לויטוריה דה גימארייש במסגרת המחזור ה-18. ב-12 בינואר 2022 הושאל אוליביירה לרומא מהסרייה א', תמורת מיליון אירו ואופצייה לרכישה. ב-16 בינואר ערך הופעת בכורה וכבש את שער הניצחון ב-0–1 של רומא על קליארי. ב-10 ביולי 2022 חתם בגלאטסראיי תמורת שלושה מיליון אירו. פורטו אליפות פורטוגל (3): 2018, 2020, 2022 הגביע הפורטוגלי : 2010, 2020, 2022 הסופר קאפ הפורטוגזיז: 2018, 2020 רומא קונפרנס ליג (1): 2021/22 פאוק אליפות יוון: 2019 הגביע היווני: 2019 גלאטסראיי אליפות טורקיה: 2023 מדיה וקבצים בנושא סרז'יו אוליביירה בוויקישיתוף סרז'יו אוליביירה, ברשת החברתית אינסטגרם סרז'יו אוליביירה, באתר Transfermarkt סרז'יו אוליביירה, באתר Soccerway סרז'יו אוליביירה, באתר BDFutbol סרז'יו אוליביירה, באתר WorldFootball.net סרז'יו אוליביירה, באתר National Football Teams סרז'יו אוליביירה, באתר FootballDatabase.eu סרז'יו אוליביירה, באתר ESPN סרג'יו אוליביירה משלים את מעברו לרומא אוליביירה הוא מכריע מיידיǃ מבקיע בפנדל אשר העניק לרומא ניצחון 0–1 על קליארי (באיטלקית)